Isigidimi Sama-Xosa.

Ipepa Lamaxosa Lenyanga] Pambili nto zak’wetu! [Lihlaulelwa 4s Ngonyaka kwase kuqaleni

Vol. XII. LOVEDALE, SOUTH AFRICA, JULY 1, 1882. No. 141.

Isigidimi Sama-Xosa

*NGOM-GQIBELO, JULY* 1, 1882.

UKWENZELWA.

Kuko umntu owake wasibalisela imbali yomfo otile owati ehamba kwawa intonga yake. Ute kuba ebe ngumntu oqele ukwenzelwa wafumana waxakeka ukuba uza kutini na, waqalaza macalana onke ekangela ukuba angade abone bani udlulayo sinina. Kude okunene kwavela enye indoda, wayi memeza ukuba ize kumnceda, yasuka yona yakangela ngeliso, yati zicolele nawe, yatsho yegqita. Kude kwavela inkwenkwana, wayibiza nayo, yati yakufika yayi tabata le ntonga yabaleka nayo kwapela. Usale ke umnene encoma ukukohlakala kwa bantu abate bebona ukuba uxakekile abamnceda, nokwe nkwenkwana epange intonga yake: encoma ukuba ungumntu olusizi, into enga katalelwe bani, abati abanye abantu kanti bavuyele ukuyi panga oku kodwa!

Enye imbali eyelele kwa kule yeye nkwenkwe eya funyanwa linene elitile ilele ecaleni lendlela kufupi nalapo indlela yayiza kucandeka ibendlela mbini. Lite eli nene kuba lalinga yiqondi kakuhle elalifanele ukuhamba ngayo labuza kule nkwenkwe, yasuka yona yamana ukwalata ngomlomo ilele pantsi. Lisuke lamangaliswa eli nene kunqena kwale ntwana, lacinga ukuba lingenza ntonina ukuze ide ivuke. Lide larola imali engxoweni yalo lati, “Ina nantsi imali.” Isuke le ntwana yalala ngecala yavula ingxowaye bulukwe yeli cala linga pezulu, yati kweli nene, yigalele apa lo mali undipa yona, yatsho okunene, ayak’itsho kona ukuvuka, lada inene elo lemka nayo lo mali.

Mhlaumbi omnye ova ezi mbali angati ngumntu owaye teni na lo wafuna uncedo kwintwana ekufupi elula kangaka, ade ati bakolisa abanga mncedanga, yakolisa ne nkwenkwa­na ukubaleka nalo ntonga. Kungako oti kwakoliseka ukuba lo nkwenkwana iposwe yilo mali. Otshoyo tina asizi kumvumela asizi kumpikisa, sosuka siti: Hayi uyabona.

Indawo tina esiza kuteta yona yeyokuti sihlala sizibona izinto eziyelele kwezimbali sizibona esimeni setu bantu bantsundu. Sibona tina zininzi izinto ezilula ezikufupi esifane sangxanga pezu kwazo silinde ukude kuze kudlula bani ongane nceba yokuba asenzele. Ewe ziko izinto esiti zide zapatwa esandleni zanikelwa kuti, kanti noko ziya siposa kuba singavumi ukusuka sizitabate. Silibele kukuti, “Hayi intsizana esizizo; yinina ukuba onantsi nonantsi bangasi ncedi.” Kuti kwakutiwa yinina ukuba ningazi tabati izinto ezite zati, siti kuhlekiswa ngati.

Make silinganisele ngendawo ibenye sicele kumakowetu ukuba akangele ukuba akuko zimbi sinina. Masitete ngesi sikalo sikoyo ngokusweleka kwemiteto engacinezeliyo. Imiteto apa imiswa e Parlamente ngabantu abanyulwa zindawo ngendawo, abati pambi kokuba banyulwe babuzwe ngabantu ukuba xa sini nyulileyo niya kumisa imiteto eluhlobo lunina? Ke tina bantu bantsundu sikupiwe ukuba sizinyulele abantu esikolwa ngabo, abaya kudinga ukusenzela izinto ezoba nefa kuti. Sikupiwe ukuba siti xa abo bangasikolisanga sifune abanye, sikangele amadoda ayakumela inyaniso yodwa anjengo Mr. Solomon no Mr. Irvine, abantu abaya kuqinisa izihlobo zenyaniso ezinjalo; sizamele ukubasunduza abatandi bezipendu abanje ngo Mr. Sprigs. Siyi piwe njeke lendawo *senza* ntonina? Akuyiyo nene na

ukuba sisonge izandla, silibele kukuzililela nokusola aba­ntu abanga sincediyo? Ukuvotela amalungu e Parlamente litamsanqa elikulu, elikufupi, kulula ukulenza; kodwa kuni bafundi *Sigidimi* bangapina abangabavoti; bangapina kwesako isiqingata mlesindini abakuqabukeleyo ukuvota?

Hayi makowetu masingabi ngo gqal’ukwenzelwa kwinto zonke. Masingoyiswa nakukucola intonga, masingakutshwa kukuvuka sitabate into esiyi piwayo. Ukukalangabanye abantu akuzisifa. Masivuke sisebenze ize sixakeke apo sifaneleyo ukuxakeka kona. Kambe lifikile nexa lokuba abantu abangengabo abavoti bawangenise amagama abo. Azi ukuba ke siyawa kutini na?

IMPAWANA.

Ngenxa yezaziso ezikulu ze Government, ezi bonakala kwe sanamhla isi *Gidimi,* kubonakele ukuba into eninzi yendaba singayi faki, eyoti ke ngoko ingene kwese nyanga ezayo. Kambe abantu bakowetu asinto bayi tandayo into yokuba indawo yendaba itatwe zizaziso; singa batyela lento kodwa: amapepa la akanako ukuma ngapandle kwe zaziso. Ukuba abamnyama ba *zuinig* ngohlobo lokuba bangazisi—yena u Government akanjalo.

Sicela uxolo kwinto enintshi yabafundi betu. Kwele nya­nga edlulileyo ipepa sati abafana abafunelwa ukuhambisa incwadi zocingo kwidolopu yase Bayi bohlaulwa nge £4 ngonyaka. Lento yimposiso. Ngesati zi £4 *ngenyanga, kunye ne ngubo.* Siya temba ukuba siyisusile inkungu malunga nale ndawo.

Uhlobo ekoti uzaliswe ngalo umhlaba waseba Tenjini, lumiselwe ngamadoda anyulwe yindlu yama Bunga. U Mr. Wm. Ayliff obe ngumongami welo qela, uyingenisile ingxelo yalo, epauleke ngendawo yokuba isiti umhlaba waseba Tenjini mawumiwe ngabantu abamnyama, amaba fumane i Taitile zawo, zekuti ukusuka e Ndwe ukusinga kumandla wakwa Adam Kok, omnye umhlati uhlalwe ngama Ngesi. U Mr. Solomon uvumelene nalo hambiso, ate yefanelekileyo. Loba ludaba ke olu kwabo bacinga ngokuya eba Tenjini.

Singa singake sicele ingcingane zaba lesi betu ukuba bake bapose amehlo kwibala laba “Balelani,” kwela namhla ipepa, apo bofumana incwadi eteta ingqondo, nebalulekileyo malunga nengxoxo yokwandiswa kwesi *Gidimi.* Siteta ngencwadi ebalwe ngu “Funo Cumbela.” Lo mbaleli ufike wahlala pezu kwezinto ezisese zifubeni zaba pati beli pepa, ebesiseloko sikohliwe ukuba singatinina ukuzi kupa. Sele zitetile nje ke u “Funo Cumbela” sicela imvo zabatanda isi *Gidimi,* sipume futi, naba ngaba fundi baso, ukuba baxolilena ukuba sipume kabini ngenyanga mhlaimbi iveki zonke ze barole imali engapezulu, engaba mhlaimbi ngeveki zonke yi £1 ngonyaka, xa litunyelwa nge Post.

I Government ka Mr. Scanlen ibe nokwenza umteto omtsha we *posi,* ngayo le Parlamente. Indawo ezizi’ ntloko zawo, ngangoko saziyo ukuba zino msebenzi kuba lesi betu, singazi xela:

i-letters.

(Incwadi ezibunzima bunga gqitileyo).

*Kwa kweli:* Ezitunyelwa dolopini ’nye kwalapa e Koloni. 1d.

Ezi tunyelwa nokuba kukuyi pina indawo   
 kwase Koloni.} 2D

*Ngo lwandle:* Ezitunyelwa Pesheya nge Skepe. 6d.

**AMAPEPA.**

*Kva kweli:* Amapepa endaba abunzima bunga dluleyo. 1d.

*Ngo lwandle :* Xa atunyelwa kwezinye indawo. 1d.

Mazeke abafundi betu balumkele ukuba emva kwo 1 July, 1882, banga sebenzisi *stamps* zepeni ezintatu, xa batumela incwa­di endaweni ye peni ezimbini, nesepeni emapepeni endaweni ye halafu. Nge Koloni kutetwa kwano Sutu nama Pesheya kwe Nciba.